Maak helder blom-patrone | SARIE
Maak helder blom-patrone	deur Lounette Fourie and Anita Rossouw
Meet ’n breë streep sowat 160 cm vanaf die vloerlys. Maak die streep so 20 cm breed en so lank soos jy verkies. Gebruik maskeerband en plak dit op die buitelyne van die strepe. Verf die streep en laat droog word. Trek maskeerband af. Skroef ’n paar hakies eweredig in die streep op die muur vas.
Gebruik dié stensilpatroon vir die bo-rand:
Vergroot die stensilpatroon, plaas asetaat bo-oor en trek na met ’n permanente viltpen. Sny uit met ’n kunsmessie. Hou stensil in posisie met stukkies wondergom of stensilgom en stip die verf liggies aan met ’n sponsie.
Begin in die middel stensil en werk na die kante toe.
Hamam-handdoeke (R140 elk) en gestreepte swemhanddoeke (vanaf R170 elk), Woolworths. Mandjies (vanaf R80 elk), Ashanti. Duisende besoek Uniegebou om Mandela te groet | Maroela Media
Duisende besoek Uniegebou om Mandela te groet
Mandela se liggaam word Vrydagoggend vir die laaste keer van 1 Miliêre Hospitaal na die Uniegebou vervoer Foto: kapt. Matthew de Jager/SANW/SAPA
Meer as 84 000 mense het hulde gebring aan oud-president Nelson Mandela tydens die drie dae wat sy liggaam in staatsie gelê het by die Uniegebou in Pretoria.
“Meer as 50 000 mense het Vrydag eer betoon aan ons nasionale ikoon,” het Phumla Williams, waarnemende woordvoerder vir die regering, gesê.
Die stad Tshwane het gesê meer as 20 000 mense het Donderdag in ‘n ry gestaan vir ‘n geleentheid om Mandela te groet. Tussen 12 000 en 14 000 mense het die liggaam Woensdag aanskou. Williams het beraam dat twee mense elke drie sekondes verby die kis gestap het.
‘n Stormloop het Vrydag byna by die parkeer-en-ry-fasiliteit by die Pretoria Skougronde plaasgevind toe die roubeklaers gehoor het dat die fasiliteit omstreeks 11:00 gesluit sal word toe kapasiteit bereik is.
Mandela se liggaam word Saterdag van Waterkloof-lugmagbasis na die Oos-Kaap vervoer waar hy Sondag tydens ‘n staatsbegrafnis in Qunu begrawe word.
‘n Nege meter hoë standbeeld van Mandela word Maandag deur pres. Jacob Zuma by die Uniegebou onthul.